Interpretatio graeca

Interpretatio graeca (euskaraz, greziar interpretazio) Antzinako Greziako idazleak atzerritar jainko-jainkosak bere panteoiko jainko-jainkosekin parekatzeko ohitura adierazten duen latinezko esapidea da. Herodotok, adibidez, Amon, Osiris eta Ptah egiptoar jainkoak aipatzeko «Zeus», «Dioniso» eta «Hefesto» erabiltzen zituen.

Diskurtso honen erromatar baliokideak interpretatio romana zuen izena. Lehendabizikoz Tazitok Germania liburuan erabili zuen (43. kap.), Naharvali germaniar herriaren baso sakratuan zegoen santutegiko errituak deskribatu zituenean. Santutegi hori Alcis jainko bikiei eskainita zegoen, eta historialariak, bere erromatar irakurleek hobeto uler zezaten, Alcis jainko bikiak Erroman gurtzen zituzten Kastor eta Polux greziar jainkoekin parekatu zituen.

Honela deskribatu zuen gurtza erritua:

Grezian eta Erroman oso hedatuta zegoen, atzerriko jainko eta jainkosak beren jainko eta jainkosekin parekatzeko eta haien bidez identifikatzeko ohitura. Erromatar probintzietan, konkistaren ondoren, askotan, jainko erromatarrak bertakoekin nahastu ziren identifikazio horri esker, eta, batzuetan, bertako jainkoen ezaugarri batzuk erromatar izena zuten jainkoei atxikitzen zitzaien. Dena den, batzuen eta besteen jainkoak ez ziren erabat baliokideak, eta horregatik, "atzerritarren"  jainkoak, erromatar jainko bat baino gehiagorekin identifika zitekeen. Batzuetan, epigrafeetan ikus ditzakegu erromatar jainko izenak, eta epiteto bezala, bertako jainkoaren izena. Akitaniako epigrafeetako batean, adibidez, Herculi Illuno Andose (Herkules Ilun Andots(?) jainkoari) eskainita dago.

Ohikoa zen, gainera, bertako jainko edo jainkoei, erromatar jainko edo jainkosa baten ezaugarri batzuk esleitzea eta haren ikonografiaz irudikatzea. Hori gertatu zen, adibidez, Bandue lusitaniar jainkosarekin.

Azkenik, aipatzekoa da interpretatio horiei esker, aurretik jainko indigena bati eskainita zeuden tenplu batzuk erromatar jainko jakin bati eskianita egotera pasa zien. Hori geratuta zen Galian; Lug jainkoaren leku sakratuak, Merkurio jainko erromatarraren santutegiak bilakatu ziren.

 Erreferentziak 

 Kanpo estekak 

Kategoria:Erromatar mitologia
Kategoria:Greziar mitologia
Kategoria:Latinezko hitzak eta esaldiak
Kategoria:Antzinako Erromako nazioarteko harremanak
Kategoria:Sinkretismo erlijiosoa
Kategoria:Pluralismo erlijiosoa
Kategoria:Erlijioa Erromatar inperioan
Kategoria:Feniziar mitologia
Kategoria:Juduak eta judaismoa Antzinako Erroman